ผู้หญิงกับของหวานเป็นของคู่กัน....

          เชื่อว่าคุณผู้หญิงหลายๆคนคงเห็นด้วยกับประโยคนี้ และผู้ชายหลายคนก็คงแอบพยักหน้า หงึกๆ เห็นด้วยอยู่ในใจ  แต่อาจไม่พูดออกมา

          เราก็เป็นผู้หญิงคนหนึ่งที่ชอบของหวานมาก  ถึงขั้นยอม อดข้าวเพื่อกินขนมเลยทีเดียว

          ไม่นานมานี้ได้ข่าวว่ามีร้านใหม่ที่มีเมนู Afternoon Tea มาเปิดอยู่แถวๆที่ทำงานพอดี  ชื่อว่า The House on Sathorn แค่ของหวานเฉยๆ ปกติก็ชอบอยู่แล้ว  แต่นี่มาแบบหลายๆอย่าง วางเป็นชั้นๆ  ตั้ง 3 ชั้น !! แค่เราเปิดไปดูภาพใน Facebook ของทางร้านเราก็หัวใจเต้นตึกตัก  ตื่นเต้น อยากจะไปกินให้ได้  

          ว่าแล้วก็แคปภาพของเจ้า Afternoon Tea Set ไปเสนอกับคุณสามี  ให้พาไป  ก่อนไปต้องโทรไปจองก่อน เพราะเขาจะมีช่วงเวลาจำกัด  และลูกค้าค่อนข้างเยอะ โดยช่วงเวลาที่ทางร้านจะเสิร์ฟเจ้า Afternoon Tea นี้ คือตั้งแต่ 14:30 - 17:30  เราโทรไปจองได้เป็นรอบบ่าย 3 ครึ่ง มา จริงๆกะไปรอบที่เร็วกว่านี้  แต่ลูกค้าจองเต็มหมดแล้ว

          อีกสาเหตหนึ่งที่ทำให้เราอยากมาลองร้านนี้คือ บรรยากาศและการตกแจ่ง  ที่เป็นบ้านทรงไทยสีเหลือง และมีสวนอยู่ตรงกลาง  สวนนี้คือส่วนที่เปิดให้นั่งรัประทาน Afternoon Tea นั่นเอ

เมื่อมาถึงร้าน ก็บอกชื่อ ทางพนักงานก็จะเดินนำเราไปที่โต๊ะ  Afternoon Tea Set ของที่นี่ หนึ่ง set จะสำหรับทานสองคน  ทางร้าน จึงให้เราเลือกเครื่องดื่มได้ 2 อย่าง จะเป็นชา หรือกาแฟก็ได้ เราเลือกเป็นกาแฟลาเต้เย็น  ส่วนแฟนเราเลือกชา Moroccan

          อย่างแรกที่ทางร้านนำมาเสิร์ฟคือไอติมมะม่วง  รสชาติหวาน กินแล้วสดชื่นดี
 ตามมาด้วย set สโคน  พร้อมแยม 3 แบบ และ Clotted Cream หนึ่งถ้วย แยมสามอย่างมี แยมมะพร้าว แยมมะม่วง และแยมเบอร์รี่ ปกติเราเป็นคนไม่ชอบกินสโคนสักเท่าไหร่  แต่ของที่นี่เป็นแบบเนื้อแน่นๆ หนึบๆ อร่อยดี
ต่อด้วยของคาวอีก 3 อย่าง  ต้องขอบอกว่าของคาวอร่อยเกินคาด  มีครัวซองเห็ดผัดกับซอสทรัฟเฟิล  แซนวิชไก่สะเต๊ะ  และ บรูเช็ตต้าแซลมอนรมควันเรากินเกลี้ยงภายในพริบตา
และแล้วตัวเด่นของงานก็ออกมา  Afternoon Tea Set ของเรา วันนี้คงได้ฟิน ขึ้นสวรรค์ชั้น 3 แน่นอน กับของหวาน 3 ชั้นนี้
มาดูกันดีกว่าว่าแต่ละชั้นมีอะไรบ้าง ....

เริ่มจากชั้นล่างสุดก่อนละกัน
ชิ้นแรกเป็น ทาร์ตช็อดโกแลตคาราเมล รสชาติเข้มข้นมาก หวาน  แต่ก็ไม่หวานจนเกินไป อร่อยดี
ชิ้นที่ 2 เป็นเอแคลสไตล์ฝรั่งเศส
ชิ้นที่ 3 เป็นทาร์ตไข่  หอมหวานกำลังดี
ชิ้นที่ 4 เป็นมาการองราสเบอร์รี่ 
ชิ้นที่ 5 เค้กส้ม (Financier)  เพิ่มความเก๋ไก๋ด้วยหลอดพลาสติกที่ปักไว้บนเค้ก ข้างในเป็นซอสส้ม เวลาจะกินก็ดึงออกมา แล้วบีบลงไปบนเนื้อเค้ก
ชิ้นที่ 6  อันโปรดของเราสำหรับชั้นนี้ เป็นชีสงาดำ อร่อยแบบเพื่อสุขภาพ (หรอออ อันนี้แอบหลอกตัวเง เพราะถึงจะใส่งาดำ แต่รสชาติหลักก็ยังเป็นชีสเค้กอยู่ดี)
ชิ้นสุดท้ายคืออันที่เป็นถ้วยตรงกลาง  อันนี้เนื้อจะคล้ายๆ Panna cotta เป็นรสใบเตย กับ ว่านหางจรเข้ อร่อย แบบแปลกๆดี

เลื่อนขึ้นมาดูชั้นที่สอง กันบ้าง

ชิ้นแรกเป็น Cream Brûlée กล้วย  ชิ้นนี้เราให้เป็นอันดับหนึ่งของชั้นนี้ (ความเห็นส่วนตัวนะ เนื่องจากเราเป็นคนชอบกินกล้วยที่ใส่ในของหวาน) เราว่ามันแปลก และอร่อยเข้ากันดี  แต่กลิ่นกล้วยแรงมาก ใครไม่ชอบกล้วยอาจจะไม่ปลื้มเท่าไหร่
ชิ้นที่ 2 เป็นมัฟฟิ่นเนยถั่ว
ชิ้นที่ 3 เป็นทาร์ตไข่ เหมือนกับชั้นแรก
ส่วนชิ้นสุดท้ายเป็น พีชทาร์ต ชิ้นบางๆ  รสหวานอมเปรี้ยว อร่อยใช้ได้  แต่เราว่าชิ้นบางไปนิดนึง

มาถึงสวรรค์ชั้นสุดท้าย  ชั้น 3 (คนกินก็จะพุง 3 ชั้นและ)

ชั้นนี้มีทั้งหมด 4 ชิ้น โดย 3 ชิ้นจะเหมือนกับชั้นแรก คือ เอแคล มาการอง และ เค้กส้ม (เข้าใจว่าทางร้านให้มาอย่างละสองชิ้น จะได้ไม่ต้องแย่งกัน) ส่วนชิ้นที่อยู่ด้านหน้าสุดคือ มูส Chocolate อันนี้ก็อร่อยอีกแล้ว  เป็นแบบ Dark Chocolate ขมๆ เข้มข้นดี

ส่วนค่าเสียหาย สำหรับการขึ้นสวรรค์ชั้น 3 ของเราในครั้งนี้ อยู่ที่ 1,150 บาท ต่อสองคน ( ราคานี้ยังไม่รวม VAT และ Service chart )

ครั้งหน้าเราจะไปกิน ไปเที่ยวไหนต่อ ติดตามได้ที่เพจ www.facebook.com/2roamwithlove
ข้อมูลร้าน
เวลาทำการ
เปิดทุกวัน เวลา 14:30 - 17:30
โทร 02-344-4000
Website: www.thehouseonsathorn.com
Facebook: www.facebook.com/thehouseonsathorn